14. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 150516 της 4/16 Δεκ. 1972 (ΦΕΚ  Β΄ 1108) Περί τροποποιήσεως της υπ’ αριθ. 33923/10.3.72 (ΦΕΚ 231/1972 τεύχ. Β΄) υπουργικής αποφάσεως «περί καθορισμού του τρόπου προσλήψεως και της εν γένει καταστάσεως του εκπαιδευτικού και βοηθητικού εργαστηριακού προσωπικού των Ιδιωτικών Κατωτέρων και Μέσων Επαγγελματικών Σχολών». Έχοντες υπ’ όψιν τας διατάξεις της παρ. 3 του άρθρ. 26 του υπ’ αριθ. 580/1970 (ΦΕΚ 139/1970 τεύχ. Α΄) Ν.Δ/τος «περί του Εποπτικού, Εκπαιδευτικού, Βοηθητικού Εργαστηριακού, διοικητικού και Βοηθητικού Προσωπικού των Κατωτέρων και Μέσων Επαγγελματικών Σχολών και τινων οργανωτικών διατάξεων», αποφασίζομεν: Τροποποιούμεν την υπ’ αριθ. 33923/10.3.72 (ΦΕΚ 231/1972 τεύχ. Β΄) υπουργικήν απόφασιν «περί καθορισμού του τρόπου προσλήψεως και της εν γένει καταστάσεως του εκπαιδευτικού και βοηθητικού εργαστηριακού προσωπικού των Ιδιωτικών Κατωτέρων και Μέσων Επαγγελματικών Σχολών», (ανωτ. αριθ. 9) ως ακολούθως: 1.Εις την υπό του δευτέρου εδαφίου της παρ. 1 του άρθρ. 3 προβλεπομένας κατηγορίας υπαλλήλων, αίτινες δεν υπόκεινται εις την υποχρέωσιν εγγραφής εις την επετηρίδα Ιδιωτικών Εκπαιδευτικών Επαγγελματικών Σχολών προστίθενται και οι μόνιμοι εν ενεργεία Αξιωματικοί και Υπαξιωματικοί των Ενόπλων Δυνάμεων της Χώρας. 2.Δεν υποχρεούνται εις την υποβολήν των υπό στοιχ. β, γ, δ, ε, ς, ζ και η, της παρ. 2 του άρθρ. 3 αναφερομένων δικαιολογητικών οι εφ’ οιονδήποτε σχέσει, πλην των επί ωρομισθίω υπηρετούντες εις Δημοσίας Πολιτικάς και Στρατιωτικάς Υπηρεσίας, ως και οι κατά νόμον χαρακτηριζόμενοι δημόσιοι λειτουργοί. 3.Κατ’ εξαίρεσιν των ορισμών της παρ. 1 του άρθρ. 3 δύνανται εν ελλείψει πτυχιούχων Πανεπιστημίου να διδάξουν εις τας Ιδιωτικάς Επαγγελματικάς Σχολάς οι διαθέτοντες βεβαίωσιν επαρκείας προσόντων δια την διδασκαλίαν της ξένης γλώσσης εις Φροντιστήρια ή Ιδιωτικά Σχολεία Μέσης Εκπαιδεύσεως. Ούτοι υποβάλλουν δια του ιδιοκτήτου της Σχολής προς τον αρμόδιον Επιθεωρητήν Επαγγελματικής Εκπαιδεύσεως βεβαίωσιν της επαρκείας των μετά των υπό της παρ. 2 του άρθρ. 3 προβλεπομένων δικαιολογητικών, εφαρμοζομένων κατά τα λοιπά των κειμένων περί προσλήψεως διατάξεων, πλην της παρ. 1 του άρθρ. 3 της τροποποιουμένης εν θέματι αποφάσεως. 4.(Αντικαθίσταται η περίπτ. θ΄ της παρ. 2 του άρθρ. 3 της υπ’ αριθ. 33923/1972 απόφ. Υπ. Παιδείας, ανωτ. αριθ. 9). Η παρούσα δημοσιευθήτω δια της Εφημερίδος της Κυβερνήσεως. 